**Grupul Român pentru Apărarea Drepturilor Omului - Asociația GRADO**

Prezentare

Asociația GRADO a fost înființată în anul 1994. Începând cu anul 1995, asociația a desfășurat aproximativ 60 de proiecte cu finanțare și în voluntariat, în calitate de lider de proiect sau de partener.

**Arii de activitate**

***Reintegrarea socială a persoanelor condamnate***

În anul 1995 GRADO a realizat, în parteneriat cu UNITER, un spectacol de teatru care a fost prezentat în 10 penitenciare, persoanelor condamnate ce efectuat pedepse privative de libertate. Am realizat un studiu despre impactul activităților educaționale în mediul cerceral.

În anul 2001, am contribuit la organizarea unor comunități terapeutice pentru persoanele cu comportament agresiv fiind responsabili de comunitatea terapeutică organizată în penitenciarul Mioveni, Argeș.

În perioada de activitate 1995 – 2019 GRADO a asistat aproximativ 10.000 de persoane.

***Reforma instituțională***

* GRADO a contribuit la pilotarea serviciilor experimentale de probațiune și la deazvoltare acestora.
* GRADO a făcut formare pentru 450 de persoane din rândul personalului penitenciar, judecători, serviciul de probațiune, serviciile sociale din Primării.

***Educație civică și juridică pentru elevi –*** Activități desfășurate în perioada 1996 – 1998 în 7 licee din Botoșani, Pitești și București

***Prevenirea și combaterea violenței împotriva femeilor***

* GRADO a înființat primul centru de zi pentru femeile victime ale violenței domestice în anul 1999, la Pitești.
* GRADO este membru fondator în Rețeaua ONG pentru prevenirea și combaterea violenței împotriva femeilor.
* GRADO este partener în cadrul „Proiectului „VioGen – RoJust”

***Monitorizarea respectării drepturilor omului***

Activitatea se desfășoară în parteneriat cu Avocatul Poporului – Mecanismul de Prevenire a Torturii și Relelor Tratamente. Rapoartele cu privire la vizitele efectuate în instituțiile unde se află persoane în custodie, internate sau sunt în imposibilitate de a părăsi instituția se publică pe site-ul Avocatului Poporului.